തിരുവോണം ബമ്ബര്: 12 കോടി അടിച്ചാല് എത്ര രൂപ ഭാഗ്യശാലിയുടെ കയ്യിലെത്തും തിരുവനന്തപുരം: കേരള സംസ്ഥാന ഭാഗ്യക്കുറിയുടെ ഏറ്റവും വലിയ സമ്മാനത്തുകയായ 12 കോടിയുടെ ഉടമ ആരാണെന്ന് നാളെ അറിയാം. സെപ്റ്റംബര് 19 ഞായറാഴ്ച ഉച്ചയ്ക്ക് രണ്ട് മണിക്കാണ് തിരുവോണം ബമ്ബര് നറുക്കെടുപ്പ്. 12 കോടിയാണ് ഒന്നാം സമ്മാനമായി ലഭിക്കുക. ആരാകും ഭാഗ്യശാലി എന്നറിയാനുള്ള കാത്തിരിപ്പിലാണ് കേരളക്കരയിപ്പോള്. ഈ അവസരത്തില് 12 കോടി രൂപ സമ്മാനമടിച്ചാല് എത്ര രൂപയാകും ഭാഗ്യശാലിക്ക് ലഭിക്കുക എന്ന് നോക്കാം. ഏജന്സി കമ്മീഷനും ആദായ നികുതിയും കിഴിച്ചുള്ള തുകയാകും സമ്മാനാര്ഹന് ലഭിക്കുക. ഏജന്സി കമ്മീഷന് സമ്മാനത്തുകയുടെ 10 ശതമാനമാണ്. ഏജന്സി കമ്മീഷന് കുറച്ച് ബാക്കി തുകയുടെ 30 ശതമാനം ആദായനികുതിയായി സമ്മാനാര്ഹനില് നിന്ന് ഈടാക്കും. ഒന്നാം സമ്മാനം 12 കോടി ആയതിനാല് അതിന്റെ 10 ശതമാനമായ 1.20 കോടി രൂപ ഏജന്സി കമ്മീഷനായി സമ്മാനത്തുകയില്നിന്നു കുറയും. ബാക്കി തുകയായ 10.8 കോടി രൂപയുടെ 30 ശതമാനമായ 3.24 കോടി രൂപയാണ് ആദായ നികുതി. ഇതു രണ്ടും കുറച്ച് ബാക്കി 7 കോടിയോളം രൂപയാകും സമ്മാനാര്ഹനു ലഭിക്കുന്നത്. Reda Also: കൊവിഡ് കാലത്ത് 12 കോടിയുടെ ഭാഗ്യശാലി ആരാകും? ഓണം ബമ്ബര് നറുക്കെടുപ്പ് നാളെ കൊവിഡ് നിയന്ത്രണങ്ങള്ക്കിടയിലും തിരുവോണം ബമ്ബര് ഭാഗ്യക്കുറിക്ക് ഇത്തവണ മികച്ച വില്പ്പനയാണ് ഉണ്ടായത്. നിലവില് 54 ലക്ഷം ടിക്കറ്റുകളാണ് വിറ്റഴിഞ്ഞതെന്ന് ലോട്ടറി വകുപ്പ് കഴിഞ്ഞ ദിവസം അറിയിച്ചിരുന്നു. ഭാഗ്യക്കുറി വകുപ്പിന് അച്ചടിക്കാനാവുന്ന മാക്സിമം ടിക്കറ്റുകളും അച്ചടിച്ചു എന്നതാണ് ഈ വര്ഷത്തെ ഓണം ബമ്ബറിന്റെ പ്രത്യേകത. രണ്ടാം സമ്മാനമായി 6 പേര്ക്ക് ഓരോ കോടി രൂപ വീതം ലഭിക്കും. മൂന്നാം സമ്മാനമായി 10 ലക്ഷം രൂപ ഓരോ പരമ്ബരയിലും 2 പേര്ക്ക് വീതം ആകെ 12 പേര്ക്ക് ലഭിക്കും. മൂന്നാം സമ്മാനം ഓരോ സീരീസിലും 2 പേര്ക്ക് വീതം 12 പേര്ക്ക് 10 ലക്ഷം വീതമാണ്. നാലാം സമ്മാനം 5 ലക്ഷം രൂപ വീതം 12 പേര്ക്ക് ലഭിക്കും. അഞ്ചാം സമ്മാനമായി ഒരു ലക്ഷം രൂപ വീതം 108 പേര്ക്ക് ലഭിക്കും. അവസാന നാലക്കത്തിന് ആറാം സമ്മാനമായി 5000 രൂപ, എഴാം സമ്മാനം 3000 രൂപ, എട്ടാം സമ്മാനം 2000 രൂപ, ഒന്പതാം സമ്മാനം 1000 രൂപ ലഭിക്കും. സമാശ്വാസ സമ്മാനമായി 5 ലക്ഷം രൂപ വീതം 5 പേര്ക്ക് ലഭിക്കും. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona